জাতীয় দলের জার্সিতে বিশ্বকাপের আগে খেলতে যাওয়ার কথা ছিল লিওনেল মেসির। তখন হয়নি। তবে বিশ্বকাপ মিটতেই ইজরায়েলে যাচ্ছেন মেসি। দেশ নয়, ক্লাবের জার্সিতে। ইজরায়েলের জনপ্রিয় রেডিও স্টেশন আর্মি রেডিও-র খবর অনুযায়ী, খুব শীঘ্রই ইজরায়েলে আসছেন মেসি অ্যান্ড কোং।
প্যালেস্তাইন যুদ্ধের প্রেক্ষাপটের মাঝেও ইজরায়েলে খেলার সিদ্ধান্ত নিয়ে বিতর্ক তৈরি হয়েছিল আর্জেন্টিনাকে ঘিরে। তবে অনভিপ্রেত বিতর্কের মুখে সেই সময়ে পিছু হটে আর্জেন্টিনা। না খেলার সিদ্ধান্ত নেওয়া হয়। তা নিয়ে ফের একপ্রস্থ বিতর্ক তৈরি হয়।

এই বিষয়ে অন্যান্য খবর

ইনিয়েস্তার জায়গায় বার্সেলোনায় কে, ঠিক করে দিলেন মেসি
মেসির প্রাক্তন ‘গুরু’ই হয়তো আর্জেন্টিনার কোচ! জল্পনা তুঙ্গে বিশ্বকাপের মাঝেই


তবে, ইজরায়েলের প্রচারমাধ্যম সূত্রের খবর, খুব তাড়াতাড়ি মেসিকেই খেলতে দেখা যাবে বার্সেলোনার হয়ে একটি চ্যারিটি ম্যাচে। বিপক্ষে থাকবে অ্যাটলেটিকো মাদ্রিদ। আরও জানানো হয়েছে, নভেম্বরেই ম্যাচের আয়োজন করা হবে। হাইফা-র স্যামি ওফের স্টেডিয়ামে মেসি-গ্রিঁজম্যানরা মুখোমুখি হবেন।
পূর্ণশক্তির বার্সেলোনা দলকেই পাঠানো হবে ইজরায়েলে। মেসি ছাড়াও, লুই সুয়ারেজ, স্যামুয়েল উমতিতি, ফিলিপে কুটিনহো, র‌্যাকিটিচরা থাকবেন। অন্যদিকে, অ্যাটলেটিকো মাদ্রিদের হয়ে খেলতে দেখা যাবে গ্রিঁজম্যান, ক্রোয়েশিয়ার সিমে ভারসেলকো, লুকাস হার্নান্ডেজদের।
পুরোপুরি চূড়ান্ত না হলেও আসন্ন সপ্তাহেই বার্সা-অ্যাটলেটিকো-র ম্যাচ চূড়ান্ত ঘোষণা করে দেওয়া হবে ইজরায়েল ফুটবল সংস্থার পক্ষ থেকে।